Kjersti Lofthaug

Kjersti Ingeborg Lofthaug (født 30. april 1966) er en norsk illustratør og animatør. 

Kjersti Lofthaug har utdannelse i grafisk design og illustrasjon fra Statens håndverks- og kunstindustriskole i Oslo, der hun var student fra 1987 til 1992. Fra 1994 til 1995 studerte hun animasjon i Nederland. Hun har siden jobbet frilans med illustrasjoner til bøker, blader, aviser og informasjonsmatriell av forskjellig slag. I tillegg har hun arbeidet med egne kunstneriske prosjekter samt nyhetsgrafikk, animasjoner og fotomontasjer for NRK Fjernsynet. I 2006 utgav Kjersti Lofthaug bildeboka Er det noen der? til en tekst av Steinar Sørlle. Teknikken er ofte en kombinasjon av frihåndstegning og kollasjer utført ved hjelp av digitale bildebehandlingsprogrammer.

 Eksterne lenker 
 Hjemmeside
 Jomfrulandstipendet til Kjersti Lofthaug

Kategori:Norske illustratører
Kategori:Norske animatører
Kategori:Fødsler i 1966